Yuɣ-asent-d tassemt. Tenna-as: « Amek is-txedmeḍ i tassemt-nni a zalgum ?» Tenna-as: « ruḥeɣ meḍleɣ-tt deg ugudi, almi bɣiɣ ad melseɣ, wiɣ-tt-id i yiḍan. Fkiɣ-asen-tt-id, ččan-tt-id, nniɣ-asen imar-nni teḍreg lḥiḍ. Melsen-iyi-d akk axxam. » akka i as- xedmeɣ. Nettat ladɣa d lekteb, tassemt-is tɛell-as lemleḥ deg teccuyt, teffer-itt. Ma d nettat tekker texdem akken i tassemt-nni-ines, temḍel-itt deg ugudi, twella tewwi-asen-d i yiḍan, ččan-tt yiḍan-nni, tɛeggeḍ fell-asen, kren ẓugen-as akk taxxamt-nni-ines tfuḥ. Nettat axxam-is tmelles-it-id s wannar-is, twenneɛ-it-id, teẓḍa taqeccabit i urgaz-is, wellan sɛan-d aqcic, tin tesɛa-d aqcic, tin tesɛa-d aqcic, ma d aqcic n zalgum yettfufuy gar yiḍ d wass, ma d winna n takna-s ur iṣeḥḥa ara d aṛeqqaq kan akkagi. Tenna-as: « A zalgum, amek i as-txeddmeḍ i mmi-m? » Tenna-as: « ggareɣ-t di tculiḍt summuteɣ-t yettfufuy.» Imar-nni, texdem-as kan akka yemmut.